Twice Central Guesthouse | LekkeSlaap
Twice Central Guesthouse is in die middel van Stellenbosch in 'n rustige buurt naby verskeie winkels en restaurante geleë.
Die kamers is almal nuut opgeknap in 'n moderne, dog huislike styl en elkeen het 'n en suite-badkamer en 'n ekstra lang bed wat met gehalte-linne oorgetrek is. Elke kamer het lugversorging, 'n lessenaar, platskerm-TV met DStv, 'n yskassie, Nespresso-koffiemasjien en komplimentêre koffie-kapsules en tee.
Gaste word hiér met 'n pragtige ontbyt-ervaring bederf. Vars vrugte word in 'n kreatiewe manier voorberei en saam met tuisgemaakte granola en spek en eiers met 'n kinkel bedien.
Twice Central spog met blitsvinnige WiFi, veilige parkeerplek op die perseel en 'n bababedjie op versoek.